ปภ.เขต 14 อุดรธานี สูบส่งน้ำระยะไกลเติมแหล่งผลิตประปาหมู่บ้าน แก้ไขปัญหาภัยแล้ง
นายวิชาญ แท่นหิน ผู้อำนวยการศูนย์ป้องกันและบรรเทาสาธารณภัย เขต 14 อุดรธานี   มอบหมายให้นายธรณิศ เทพแพงตา ผู้อำนวยการส่วนสนับสนุนทรัพยากรกู้ภัย พร้อมเจ้าหน้าที่นำเครื่องสูบส่งน้ำระยะไกล ไปทำการติดตั้งและสูบน้ำจากหนองผักบุ้งไปเติมหนองเม็ก ซึ่งเป็นแหล่งผลิตประปาหมู่บ้านให้กับผู้ใช้น้ำ 140 ครัวเรือนในตำบลสามพร้าวผู้ ที่ปัจจุบันมีสภาพแห้งขอด เพื่อช่วยแก้ปัญหาภัยแล้งให้กับประชาชน โดยมีนายสุภัทร เล็กวิวัฒน์ นายกองค์การบริหารส่วนตำบลสามพร้าว และคณะอำนวยความสะดวกและประสานการปฏิบัติ นายกองค์การบริหารส่วนตำบลสามพร้าว กล่าวว่า จากการรับเรื่องจากประชาชนในพื้นที่ พบว่า มีบ้านนาหยาด และ 3 หมู่บ้านของตำบลสามพร้าวคือ  หมู่ 15 ,หมู่ 10 และหมู่ 2 ประสบกับปัญหาภัยแล้งองค์การบริหารส่วนตำบล จึงลงพื้นที่สำรวจแหล่งน้ำและประสานขอความช่วยเหลือจากจังหวัดอุดรธานี มีการประชุมรับทราบปัญหาและประสานศูนย์ป้องกันและบรรเทาสาธารณภัยเขต 14 อุดรธานี ลงพื้นที่เร่งแก้ไขปัญหาให้กับพี่น้องประชาชนเป็นการเบื้องต้น ส่วนการแก้ไขปัญหาระยะยาว องค์การบริหารส่วนตำบลสามพร้าวได้มีการประชุมหารือกับสมาชิกสภาองค์การบริหารส่วนตำบล จัดสรรงบประมาณเพิ่มประสิทธิภาพแหล่งผลิตประปาหมู่บ้าน เชื่อมต่อขยายแหล่งผลิตประปาเพื่อเพิ่มประสิทธิภาพการผลิตและให้บริการประชาชนให้ครอบคลุมทั้ง 5 หมู่บ้านผู้ใช้น้ำกว่า 1,000 ครัวเรือน สำหรับการสูบส่งจากหนองผักบุ้งไปเติมหนองเม็ก ตำบลสามพร้าว ซึ่งมีระยะ 2 กิโลเมตร  เจ้าหน้าที่ใช้เครื่องสูบส่งน้ำระยะไกลระยะ 3 กิโลเมตร ขนาดท่อ 6 นิ้ว เป้าหมายปริมาณน้ำ  28,000 ลูกบาศก์เมตร คาดจะใช้เวลา 17 วัน นอกจากการดำเนินการสูบส่งน้ำช่วยภัยแล้งในพื้นที่ตำบลสามพร้าวแล้ว ในช่วงฤดูแล้ง ปี 2564/2565 ศูนย์ป้องกันและบรรเทาสาธารณภัยเขต 14  อุดรธานี ดำเนินการสูบส่งน้ำระยะไกลช่วยภัยแล้งอีก 5 แห่งแล้วเสร็จ ประกอบด้วย สูบน้ำจากอ่างเก็บน้ำลำพันชาดไปยังสระคำหวายและจากสระคำหวายไปฝายลำห้วยเหี้ย หมู่ที่ 3 และหมู่ที่ 10 ตำบลหนองกุงทับม้า อำเภอวังสามหมอ ปริมาณน้ำ 125,000 ลูกบาศก์เมตร  สูบน้ำลำห้วยกกกอง บ้านกุดอีเต่า หมู่ที่ 2 ตำบลหัวหนาคำ อำเภอศรีธาตุ ปริมาณน้ำ 20,520   ลูกบาตรเมตร ฝายห้วยกอกไปเก็บกักยังหนองบะชาติตอนกลาง บ้านคำกุง หมู่ 4  บ้านคำเจริญหมู่ 12 ตำบลหัวนาคำ อำเภอศรีธาตุ ปริมาณน้ำ 6,750 ลูกบาศก์เมตร  หนองนาคูไปเติมสระโดยรอบพิพิธภัณฑ์ธรรมจดีย์ฯ วัดเกษรศีลคุณ อำเภอเมืองอุดรธานี ปริมาณน้ำ 151,400 ลูกบาศก์เมตร จากลำห้วยน้ำซ้องไปกักเก๋นยังสระน้ำสาธารณประโยชน์บ้านโนนดินแดง ปริมาณน้ำ  235,726.01 ลูกบาศก์เมตร